Prente in my kop by Nico Schamrel
Prente in my kop
Home > Ons Boektafel > Prente in my kop
Foto's en prente vertel 'n storie deur die oog van 'n fotograaf of kunstenaar.
Dit wek emosies, misterie en soms 'n absurditeit wat jou gedagtes stimuleer, beelde skep en herinneringe opwek.
Die skrywer verwerk hierdie indrukke en omskryf dit in verhale waarin alledaagse gebeure 'n wedergeboorte ervaar.
Herinneringe uit die skrywer se kinderdae op sy tuisdorp word veral besonder beskryf in sy verhale – Witter as sneeu en Ma kan toor.
Elke kortverhaal word met 'n foto geplaas sodat die leser die verhaal daarmee kan vereenselwig.
Elke kortverhaal word vergesel deur 'n eie foto wat betrekking het op die verhaal. Dit illustreer dus die oorsprong van die verhaal wat deur die prent of foto geïnspireerd was.
'n Kunstige aanbieding wat 'n nuwigheid bied aan die gewone kortverhaalbundel.
Gebore en getoë op Uitenhage. Hy matrikuleer aan die Hoërskool Andrew Rabie in Port Elizabeth en na vele omwentelings in sy lewe, keer hy terug na sy geboortedorp.
Hy beywer hom ter bevordering van die Afrikaanse verhaalkuns as stigterslid van PENdit.za en is 'n kampvegter vir die behoud van Afrikaans.
"God gee jou talente as geskenk en daarmee moet jy woeker. Afrikaans is 'n wonderlike godgegewe taal. Ek skryf omdat dit my passie is, die liefde vir my taal en om saam met ander my moedertaal aan die lewe te hou."